CELEX: C2006/165/28
Language: hu
Date: 2006-07-15 00:00:00
Title: C-200/06. sz. ügy: A Tribunal de première instance de Bruxelles által  2006. május 4-én  benyújtott előzetes döntéshozatal iránti kérelem – Raffinerie tirlemontoise SA kontra Bureau d'intervention et de restitution belge (BIRB)

15.7.2006   
            
            
               HU
            
            
               Az Európai Unió Hivatalos Lapja
            
            
               C 165/16
            
         A Tribunal de première instance de Bruxelles által 2006. május 4-én benyújtott előzetes döntéshozatal iránti kérelem – Raffinerie tirlemontoise SA kontra Bureau d'intervention et de restitution belge (BIRB)
   (C-200/06. sz. ügy)
   (2006/C 165/28)
   Az eljárás nyelve: francia
   A kérdést előterjesztő bíróság
   Tribunal de première instance de Bruxelles
   Az alapeljárás felei
   
      Felperes: Raffinerie tirlemontoise SA
   
      Alperes: Bureau d'intervention et de restitution belge (BIRB)
   Az előzetes döntéshozatalra előterjesztett kérdések
   
               1)
            
            
               A 314/2002 bizottsági rendelet (1) előírja-e a termelési illeték kiszámítása esetében, az export-visszatérítés nélkül exportált, feldolgozott termékekben lévő cukormennyiség finanszírozási szükségletének kizárását? Érvénytelen-e ez a szabályozás a cukorágazat piacának közös szervezéséről szóló 1260/2001 rendelet (2) 15. cikkére, továbbá az arányosság és a hátrányos megkülönböztetés tilalmának elveire tekintettel?
            
         
               2)
            
            
               Az 1775/2004 (3), 1762/2003 (4), 1837/2002 (5), 1993/2001 (6) és 2267/2000 (7) bizottsági rendeletek meghatároznak-e a cukorra termelési illetéket az exportált tonnánkénti átlagos veszteség alapján, mégpedig anélkül hogy figyelembe vennék az export-visszatérítés nélkül exportált mennyiségeket, jóllehet ugyanezen mennyiségeket belefoglalják a finanszírozandó teljes veszteség értékelése céljára felhasznált összegbe? Érvénytelenek-e ezek a szabályok a 314/2002 bizottsági rendeletre, az 1260/2001 tanácsi rendelet 15. cikkére és az arányosság elvére tekintettel?
            
         
      (1)  A cukorágazatban a kvótarendszer alkalmazására vonatkozó részletes szabályok megállapításáról szóló, 2002. február 20-i 314/2002/EK tanácsi rendelet (HL L 50., 40. o.; magyar nyelvű különkiadás 3. fejezet, 35. kötet 190. o.)
   
      (2)  A cukorágazat piacának közös szervezéséről szóló, 2001. június 19-i 1260/2001/EK tanácsi rendelet (HL L 178., 1. o.; magyar nyelvű különkiadás 3. fejezet, 33. kötet, 17. o.)
   
      (3)  A 2003/2004-es gazdasági évre a cukorágazatban a termelési illeték összegének megállapításáról szóló, 2004. október 14-i 1775/2004/EK bizottsági rendelet (HL L 316., 64. o.)
   
      (4)  A 2002/2003-as gazdasági évre a cukorágazatban a termelési illeték összegének megállapításáról szóló, 2003. október 7-i 1762/2003/EK bizottsági rendelet (HL L 278., 13. o)
   
      (5)  A 2001/2002-es gazdasági évre a cukorágazatban a termelési illetékek, valamint a kiegészítő illeték összegének meghatározásáról szóló, 2002. október 15-i 1837/2002/EK bizottsági rendelet (HL L 254., 4. o.)
   
      (6)  A 2000/2001-es gazdasági évre a cukorágazatban a termelési illeték összegének megállapításáról szóló, 2001. október 11-i 1993/2001/EK bizottsági rendelet (HL L 271., 15. o.)
   
      (7)  Az 1999/2000-es gazdasági évre a cukorágazatban a termelési illetékek, valamint a kiegészítő illeték összegének meghatározásáról szóló, 2000. október 12-i 2267/2000/EK bizottsági rendelet (HL L 259., 29. o.)